Gasol: “És una experiència difícil d'explicar”\n08 març 2021 16:27\nEls jugadors de la selecció espanyola es mostraren eufòrics després de conquerir un títol que històricament se'ls havia resistit\nEls jugadors de la selecció espanyola de bàsquet es varen treure, a la fi, l'espina que tenien clavada des de l'Eurobàsquet 2007, disputat en terres espanyoles, on varen perdre la final davant Rússia, i ahir es penjaren la medalla d'or de l'Europeu de Polònia 2009. El pivot català Pau Gasol, campió de l'NBA amb el seu actual equip, Los Angeles Lakers, i jugador que en la final del campionat d'Europa del 2007 fallà la cistella decisiva que allunyà l'ÑBA de l'or, pogué, aquesta vegada sí, afegir el màxim títol continental al seu atapeït palmarès. "Això és meravellós. És una experiència molt difícil d'explicar i que ara que som campions hem d'assaborir. Hem lluitat molts anys per aconseguir aquesta medalla tan preuada i que ens ha costat tant guanyar", assegurà el pivot dels Lakers, qui a més fou escollit MVP -jugador més valuós del torneig. El de Sant Boi assegurà que haver-se proclamat campió de l'NBA i haver conquerit l'Europeu en una sola temporada "és al·lucinant. No puc demanar res més".\nGasol reconegué que després de ser campió del món i medalla de plata en els Jocs Olímpics de Pequín, guanyar l'Europeu de Polònia representava un repte molt il·lusionant per a tots, ja que, a més, els permetia rescabalar-se de l'Eurobàsquet d'Espanya. "Tots sabíem que era el campionat i la medalla que tots somiàvem. Sabíem que seria molt difícil i així ha estat. Aquest equip s'ho mereix. Té una qualitat humana i esportiva meravellosa i molt especial. Gràcies a això som on som", sentencià Pau Gasol. Per la seva banda, l'escorta menorquí Sergi Llull, debutant amb la selecció espanyola en un torneig internacional, reconegué que l'èxit assolit a Polònia "és impressionant". "No tenc paraules per descriure l'alegria que sentim jo i tots els meus companys. Acabam de fer història en el bàsquet espanyol. Aquest equip és molt gran", afirmà el jugador del Reial Madrid en acabar el partit i amb la medalla d'or penjada al coll.\nLlull també recordà que no tot han estat flors i violes per al combinat, que va ser molt a prop de quedar eliminat tant en la primera fase de grups com en la segona. "Hem tingut moments difícils en el torneig, però quan es pateix, els èxits que arriben es gaudeixen més. Vàrem tenir molts problemes tant a la primera fase com a la segona, però aconseguírem arribar a quarts i llavors ens vàrem conscienciar per guanyar tots els partits que quedaven". Finalment, Llull destacà que el secret dels èxits de la selecció espanyola de bàsquet és el grup humà que la forma. "Aquest equip és quasi invencible gràcies als jugadors que l'integren. Tant dins la pista com fora cadascú aporta el seu granet d'arena. Aquesta és la clau dels èxits".\nEl base català Ricki Rubio també es mostrà molt "content" per la medalla d'or i comentà que "el camí tan dur que ens ha duit a la final ens ha fet valorar encara més l'or que hem guanyat. Si fins ara Espanya mai no s'havia adjudicat un Europeu, vol dir que és un torneig difícil. Ha quedat demostrat que el més important no és com comença la cosa, sinó com acaba". Per part seva, el secretari d'Estat per a l'Esport, Jaime Lissavetzky, insistí en la "lliçó magistral" oferida pel combinat estatl i destacà que els homes de Sergio Scariolo han fet "un joc d'extrema qualitat. Ha estat com una simfonia de Mozart".


Pensione Marconi Bolonya Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nPensione MarconiVia G. Marconi 22, Centre de Bolonia, Bolonya, Itàlia, 40122 - Veure al mapaNotable7,3Basada en459comentarisPensione MarconiVeure més fotos"Excellent location\nThe rooms are spacious..."NicoleGreeceVestíbulVeure més fotosVeure totes les 27 fotosMolt bona ubicació 8,5Veure al mapa8,5UbicacióParticularitats que li encantaranProp de transports públics\nComparar amb allotjaments semblantsSelecció actualPensione MarconiWe_BolognaHotel BellevueCristina Rossi Bed&BreakfastValoració dels clientsNotable 7,3 (459 comentaris)Notable 7,3 (5 comentaris)Notable 7,9 (29 comentaris)Excel·lent 8,7 (468 comentaris)BarriCentre de BoloniaNavilePianoroCentre de BoloniaWi-Fi Wi-Fi GRATUÏTA Wi-Fi GRATUÏTA Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòs Desdejuni inclòs Desdejuni inclòsSeleccionar datesVeure aquest allotjamentVeure aquest allotjamentVeure aquest allotjament\nDistàncies i informació bàsicaaeroports a prop4,9 kmAeroport Bologna Guglielmo Marconi (BLQ)77 kmAeroport de Florència Peretola (FLR)estacions de tren i autobús650 mBologna Train Station850 mEstació de Tren Central de Bolognahospitals i clíniques4,1 kmMazzacorati Medical Centerfarmàcies2,4 kmCasaralta Pharmacybotiga de conveniència300 mCoopcaixer automàtic30 mATM\nSobre l'allotjamentDescripcióBen posicionat a Centre de Bolonia, Pensione Marconi és un lloc ideal d'inici d'excursions a Bolonya. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Aquest modern hotel està situat a prop de atraccions populars de la ciutat com ara Museo Civico Medioevale e del Rinascimento, Chiesa di San Francesco, Scala della Montagnola. A Pensione Marconi, l'excelent servei i instal.lacions superiors faran de la vostra estada una experiència inoblidable. Les carecterístiques més important de l'hotel inclouen Wi-Fi gratuït en totes les habitacions, recepció 24 hores, express check-in/check-out, magatzem d'equipatge, aparcament de cotxes. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Pensione Marconi no troba competidors en cap categoria.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionscalefaccióescriptoritelèfonempolles d'aigua de cortesiaservei de despertadorventiladorMostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més\nViatgers en solitari (170)


L'hostaleria de l'Alt Empordà pretén denunciar la ''mala gestió'' del Govern durant la pandèmia - El Gerió Digital\nDurant l'últim trimestre, la facturació d'hotels i restaurants ha caigut entre un 80 i un 90%\nLa secretària de l'Associació d'Hostaleria de l'Alt Empordà i directora de l'hotel Bon Retorn, Marta Gardell, preparant una taula del restaurant © ACN\nL'Associació d'Hostaleria de l'Alt Empordà ha endegat una campanya a les xarxes socials per reclamar indemnitzacions pels tancaments i restriccions i denunciar la situació que viu el sector a causa de la "mala gestió" de les administracions. El sector hoteler i de restauració de la comarca ha registrat durant el darrer trimestre de l'any una caiguda d'entre el 80 i el 90% de la facturació.\nDes de l'entitat, que agrupa 200 establiments, celebren algunes de les mesures adoptades però alerten que continuaran al peu del canó i que la "suavització" de les restriccions no és "suficient" per compensar les pèrdues que arrosseguen.\nPer això, a banda de les compensacions, reclamen una rebaixa de "l'IVA turístic" o bonificacions a la Seguretat Social. "Som un dels sectors més perjudicats per aquesta crisi", afirma la secretària de l'associació, Marta Gardell.\nGardell, que a més és la directora de l'hotel restaurant Bon Retorn de Figueres, admet que la "suavització" de les restriccions ha obert una porta però diu que no és "suficient". "Necessitem que pugui venir gent de fora i que ens deixin obrir pels sopars". I reclamen indemnitzacions no només pel temps que han hagut de tancar sinó per tot el temps que durin les restriccions.\nA més, a l'enquesta que s'ha fet arribar a les diferents formacions i candidats de la comarca, demanen que se'ls rebaixi "l'IVA turístic, com s'ha fet en altres països" i que hi hagi bonificacions a les quotes de la seguretat social".\nTambé celebren les mesures adoptades com la pròrroga dels ERTO i les mesures anunciades però reivindica que s'estenguin accions com la supressió de taxes als municipis i que es negociï amb Costes i Ports "exoneracions" en l'ocupació de la via pública en domini marítimo-terrestre. "Creiem que les mesures són fruit de les reivindicacions i les seguirem exigint", assegura el gerent de l'associació, Carles Tubert.\nL'entitat agrupa 200 establiments dedicats a l'allotjament i la restauració de la comarca, que generen uns 5.000 llocs de feina. Calculen que el darrer trimestre de l'any la facturació dels hotels a l'Alt Empordà va caure entre un 80 i un 90% i la dels restaurants, un 80%. També que hi ha 52 dels 68 municipis que conformen l'Alt Empordà amb "tota l'oferta hotelera tancada" i que el servei per emportar és deficitari o merament testimonial.\nÉs el cas del Bon Retorn. En aquest establiment tenen set dels 22 treballadors en ERTO i, tot i que el nombre de clients, fluctua, no arriba ni de lluny a les xifres que tenien. "Nosaltres hem continuar oberts –excepte quan van decretar que els hotels tanquessin- però tenim molts pocs clients. Amb el tancament comarcal no poden venir-ne de Barcelona o del sud de França, que és gran part de la nostra clientela", explica.\nGardell diu que l'any 2020 van experimentar una caiguda de la facturació del 75% i que durant el gener del 2021 ja han registrat un 20% menys que l'any passat. "És insostenible i molt preocupant", remarca.


Búsqueda de Universitat De Barcelona - Llibreria La Ploma.\nLa Iniciació a la botànica, que Pius Font i Quer publicà el 1938, és un tractat de morfologia externa dels vegetals que descriu\tels processos de formació, diferenciació i perpetuació de les plantes. L?obra, que ofereix informació enciclopèdica i sistemàtica,\tcontribuí a fixar la terminologia científica en aquest àmbit. El 1979 Oriol de Bolòs en va fer una segona edició corregid...\nEscrita en occità al segle XIII, Flamenca és una història d?amor d?una qualitat literària comparable a la de les principals obres de tots els temps. Però és també, i potser per damunt de tot, un cant a l?alegria de viure sense entrebancs, i la defensa d?una concepció de la vida en la qual el plaer ocupa una posició central, per tal com constitueix una elevada aspiració, pròpia ...\nEls Pirineus dels segles XI-XII constituïren una àrea de comunicació personal que, en el món de lart, afavorí el desplaçament dels artesans, lintercanvi de models i les transaccions entre els promotors. A Pirineus romànics, espai de confluències artístiques, investigadors que treballen a una banda i laltra de la carena pirinenca donen a conèixer tant les seves propostes inte...\nEl Mètode de llatí de Santiago Segura Munguía constitueix el complement idoni per a l?aplicació pràctica dels continguts exposats a la Gramàtica llatina, obra del mateix autor publicada també en aquesta col·lecció.\tAmbdós textos junts permeten que els nostres estudiants i qualsevol persona interessada en la llengua llatina tinguin a l?abast un mitjà d?aprenentatge del llatí ...


Mohamed Maman i Ruth Martí guanyen la categoria absoluta de la dissetena Milla Urbana del Perelló - Canal 21\nMohamed Maman i Ruth Martí guanyen la categoria absoluta de la dissetena Milla Urbana del Perelló\nUn any més el carrer principal del Perelló, va quedar reservat durant el dissabte a la tarda als atletes que des de la categoria de patufets, fins a veterans van participar de la 17a Milla Urbana del Perelló. Es destaca la bona acollida, ja que després d’un any de parada per la pandemia, aquest 2021 ha arrencat amb força. La gent té ganes de tornar a participar i fer esport. Es van iniciar les curses puntualment a les 17.00 i van acabar sobre les 19.00; posteriorment, es va fer l’entrega de trofeus.\nLa 17a Milla Urbana del Perelló va comptar amb la participació de 182 atletes i els més destacats en les diferents categories van ser els següents:\nAbsolut masculí: 1r Mohamed Maman 4’36’’28 (Reus), 2n Hakim Hamid 4’37’’34 (Reus), 3r Carles Cort Puig 4’38’’06 (Club Atl. Manresa). Primer local: Fabian Captari 6’20’’28 (El Perelló).\nPatufet 1 Femení (P3): 1a Oria Girós Arevalo 32’ (Oxana’s Team Esparraguera), 2a Noa Costa Piñol 32’ 97’’ (El Perelló), 3a Joana Guilera Martínez 36’06’’ (El Perelló) . Primera local: Gal·la Moliné Felicidad 47’51’’ (El Perelló)\nPatufet 1 Masculí (P3): 1r Èric Mora Ciardella 36’96’’ (Tarragona) , 2n Ian Paños Lagares 38’54’’ (El Perelló), 3r Nil Pla Miralles 39’82’’ (UIldecona). Primer local: Eloi Rebull Pallarès 43’60’’ (El Perelló)\nPatufet 2 Femení (P4-P5): 1a Martina Franco Also 19’17’’ (U.A Montsià),\n2a Divine Ogbeide 20’08’’ (El Perelló), 3a Ariadna Fuster Videllet 22’28’’ (ATE). Primer local: Estel Ciardella Piñol 23’74’’ (El Perelló)\nVeterà femení: —\nPodreu trobar més informació amb les resta de classificacions a www.elperello.cat\nFont: Ajuntament del Perelló\nTags: AtletismeEsportsMilla Urbana del Perellóperellópoliesporitu\nEl CN Amposta i el CN Tortosa competeixen a un gran nivell en el Trofeu Tarraswim del CN Reus Ploms\nLa VIII Jornada d’Adolescència abordarà la salut mental dels joves\nL'Handbol Amposta tindrà dues línies a tots els equips de base\nArrenca la fase de votació dels pressupostos participatius de Tortosa


L'Espanyol i el Barça encarrilen l'eliminatòria i el Sangra haurà de remuntar\nLa Copa de la Reina busca semifinalistes i, després dels partits d'anada de quarts de final, l'Espanyol, el Barça, la Reial Societat i l'Atlètic de Madrid parteixen amb avantatge per estar a la final a quatre que es jugarà a Las Rozas (Madrid) a mitjans de juny.\nL'Espanyol ha guanyat 3-1 a l'Athletic Club i el Barça ha derrotat 2-0 al Rayo Vallecano, mentre que el Sant Gabriel ha caigut per 3-1 a Zubieta contra la Reial Societat. En el partit jugat dissabte, l'Atlètic de Madrid va vèncer 1-0 al Prainsa Saragossa.\nLlegir més a l'ARA.cat.\nL'Espanyol no pot amb un Rayo molt intens i torna a perdre la Superlliga (1-2)\nEl Rayo Vallecano ha tornat a revalidar el títol de campiones de la Superlliga després de vèncer l'Espanyol per 1-2. Les noies d'Òscar Aja havien aconseguit un esperançador empat a dos gols a Vallecas, sobretot comptant que encara no havien perdut cap partit a casa en tota la temporada. Però, a vint minuts pel final, un gol de Jenni ha desfet el somni blanc-i-blau de jugar la Champions l'any que ve.\nLes periquites s'han avançat aviat en el marcador amb un gol d'Ane al minut 5, però de seguida el Rayo, molt concentrat en defensa, ha capgirat la pauta del partit fins a remuntar, amb gols de Sonia al 15' i Jenni al 70'.\nL'Espanyol deixa viu el Rayo per rematar-lo a Sant Adrià\n"Les hem tingut al final", "estaven mortes, no podien més", "si dura cinc minuts més el partit, fem el tercer gol". Eren les sensacions de les jugadores de l'Espanyol després d'empatar a dos gols al Teresa Rivero en l'anada de la final de la Superlliga contra el Rayo Vallecano. També Óscar Aja s'afegia a la sensació agredolça de no haver pogut rematar la feina després d'un bon partit.\nTot i així, i analitzat més en fred, l'empat és un resultat bo per afrontar la tornada a Sant Adrià amb confiança, amb un lleuger avantatge, però amb tot tant obert que no permetrà la relaxació en el conjunt periquito.\nLes blanc-i-blaves van dominar el partit tot i patir en el primer quart d'hora de joc. Alguns ajustos en l'esquema de les madrilenyes va fer dubtar la defensa visitants al principi, sorpresa per la profunditat d'una Saray que jugava de mitja punta. Soni, per la banda, rebia sempre la pressió de diverses jugadores de l'Espanyol, que van saber controlar els atacs rayistes i van defensar-se amb solidesa. Només dues errades, una d'elles de Mariajo que va fer un penal, van servir les locals per fer els dos gols.\nOfensivament, Vero Boquete va marcar la diferència i va fer els dos gols de l'Espanyol. L'empat a un abans del descans i el definitiu 2-2 a dotze del final. També Willy va tenir alguna ocasió, però va ser la gallega qui va endur-se tots els elogis.\nMés informació a l'ARA.cat.


Jaume Aymar i Ragolta: El vuitè sagrament\nDijous Sant 2012\nAvui és un dia eucarístic. Un dia d’acció de gràcies. Gràcies! Diem quan reconeixem que una cosa és gratuïta. Cada dia al matí hauríem de donar gràcies al Senyor que ens regala un nou dia. Cada nit hauríem d’agrair-li el dia que ens ha concedit. Als nens els ensenyem a donar les gràcies. També els pares haurien de donar gràcies als fills. Això ens ajudaria més a tots a reconèixer la gratuïtat. Hi ha persones que sempre tenen el reconeixement de la gratitud als llavis, a d’altres els costa més. De vegades la paraula “gràcies” té una resposta una mica abrupta: “de res”. Fora millor contestar com fan en d’altres cultures: “amb molt de gust”.\nEl pa i el vi de l’eucaristia no són estrictament necessaris per viure. Tenen un sentit de gratuïtat i de do. Quan Jesús diu “això és el meu Cos, això és la meva Sang”, en aquest això hi ha continguda tota una vida de lliurament als seus deixebles en el decurs d’aquells tres anys de vida pública. Quin sentit tindria l’eucaristia si no fóssim agraïts? Quin sentit tindria si no volguéssim viure en comunió?\nL’Església neix de l’eucaristia. És a dir sense eucaristia no hi hauria Església. “El meu poble va néixer en una festa” cantem. I és ben bé així. El nostre poble va néixer en una festa, la festa del comiat de Jesús. És una paradoxa. Jesús que apareix al Sant Sopar voltat dels seus apòstols quedarà tot sol, davant del seu procés. Aquest és el drama de Jesús.\nAvui és el dia de l’amor fratern. Dia en que desitgem estimar-nos en lloc d’odiar-nos. Dia que volem pensar en els altres en lloc de pensar només en nosaltres mateixos. Com pot ser que semblant que estimar és més bonic i més bell, de vegades ens entestem en el que és més difícil, que és no estimar? Aquesta estimació l’expressem en el gest de rentar-nos els peus. És un signe de servei tan expressiu que fins alguna vegada a l’Església es va plantejar que aquest podria ser com un vuitè sagrament. És un signe d’adhesió a Jesús.\nDemà farà 26 anys que vaig ser ordenat sacerdot. No podré celebrar l’eucaristia perquè divendres Sant és l’únic dia que l’Església no la celebra. Per tant, m’agrada celebrar-la precisament avui.\nPermeteu-me en aquest Dijous Sant un record emocionat pel Pare Joan Ferrando. Ell formava part de la nostra parròquia. Hi era gairebé sempre. Vivia a fons el seu sacerdoci i la seva consagració a Déu. Amb ell podies parlar de tot. Tenia unes conviccions irrenunciables, sovint inamovibles però t’escoltava. La seva malaltia l’ha anat fonent poc a poc. Ha patit i hem patit de veure’l patir tant. Ens preguntàvem sovint, per què Senyor? Però no li ha mancat el conhort de l’eucaristia, de la unció dels malalts, la companyia de la Cristina Bolla, d’en Joan Piera, dels seus germans, dels seus companys Somascs, la nostra... Ha estat una descoberta aquests dies veure que hi havia tanta gent que se l’estimava i que l’ha plorat. Ahir mateix vam tenir el Consell Pastoral i en una llarga estona el vam recordar amb emoció. D’entre el llibre de testimonis recullo: “Padre moltes gràcies per cada eucaristia. Gràcies per ensenyar-me a proclamar millor la paraula de Déu i tants ensenyaments de litúrgia. Gràcies per acompanyar-me en l’enterrament del pare. Gràcies pel teu testimoni a la Porciúncula l’octubre de 1999. Vas dir-me que aguantés la primera pedra d’aquesta estimada parròquia, mentrestant et postraves braços en creu. Ens trobarem a la casa del Pare.”\nPregueu també per mossèn Joan Muñoz i les seves intencions. Ell és encara jove, però tots admirem la seva capacitat de lluita i també la seva habilitat en engrescar els infants i els pares de la catequesi. Preguem pels sacerdots que coneixem i que estimem. Per aquells que donen la vida d’una manera silenciosa i abnegada. Per aquells que es troben més sols.\nPublicado por Jaume Aymar i Ragolta en 4/05/2012 10:09:00 a. m.\nEtiquetas: Cristina Bolla, Església, eucaristia, Joan Ferrando, Joan Muñoz, Joan Piera, Porciúncula, sacerdots


Data de publicació: 4 maig 2017 per COBDC | Biblioteca Provincial de Barcelona • Junta 2016-2020 Escrit a: Notícies > Portada\nSi en el mes de febrer del 2016 us informàvem de les reunions entre el Ministerio de Educación, Cultura y Deporte i l’Ajuntament de Barcelona sobre l’estat del projecte de creació de la Biblioteca Provincial de Barcelona, aquest cap de setmana el diari El País anunciava que l’Ajuntament de Barcelona prioritzava la recuperació dels fons de capitalitat per invertir en altres projectes. Segons aquest diari, «l’Ajuntament no creu, en aquest moment, que la biblioteca provincial sigui una necessitat urgent». Al mateix temps, «el Ministerio de Cultura considera que el projecte inicial no és compatible amb la situació pressupostària actual, i caldria redefinir-lo cap a un pressupost més adequat», segons informa la periodista Blanca Cia.\nLes reaccions a aquesta notícia, compartida a Twitter vàries desenes de vegades, han tingut una incidència més viva entre els nostres professionals. Alguns es lamenten del temps que aquest projecte porta paralitzat i d’altres demanen una solució adaptada a les noves necessitats i dificultats pressupostàries. A sota podeu veure un recull d’algunes de les piulades.\nAixí mateix, el conseller del Departament de Cultura, Santi Vila, va expressar, a través de la mateixa xarxa social, la seva opinió al respecte: «Les biblioteques provincials són equipaments supramunicipals de l’Estat, gestionats per la @gencat. Cal unitat d’acció, sense cap renúncia!».\nEn aquest sentit, aquesta setmana la Junta del COBDC ha demanat una reunió amb el Govern de l’Ajuntament de Barcelona per parlar de la situació i les possibles solucions per tirar endavant aquest equipament.\nADDENDA: El dia 25 d’abril va tenir lloc a la Llibreria Calders de Barcelona la presentació pública de la Mesura de Govern del Sector del Llibre de l’Ajuntament de la ciutat amb el regidor Jaume Collboni. En el torn de preguntes, la presidenta del COBDC, Marga Losantos, va preguntar per la notícia apareguda en els mitjans de comunicació sobre el futur de la Biblioteca Pública de l’Estat de Barcelona. Jaume Collboni va desmentir que l’Ajuntament hagués abandonat aquest projecte.\nPodeu trobar un bon resum d’aquesta presentació i les qüestions que es van debatre en l’article publicat per Lluís Agustí al Blog de l’Escola de Llibreria.\nFoto portada: Albert García


EL BLOG DE L'HOSPI | #2BG3 + Hospi + #FutboLH: Amb el ganxo | UE Sants 1-1 CE l'Hospitalet (3-4 als penals)\nAmb el ganxo | UE Sants 1-1 CE l'Hospitalet (3-4 als penals)\nL'Hospi passa a la final pels pèls després d'eliminar el Sants a la tanda de penals. El temps reglamentari acaba en un agònic 1-1 gràcies al gol de Boris en temps d'afegit.\n-> ESCOLTA Boris Garrós, davanter de l'Hospi.\n-> ESCOLTA Tito Lossio, tècnic de la UE Sants.\n-> GALERIA D'IMATGES del Sants 1-1 l'Hospitalet a càrrec d'Àngel Garreta.\nUE SANTS: Carlos (Joan, 46'), Alberto (Carrique, 46'), Picolo (Seco, 69'), Guille (Vence, 69'), Navarro, Gala (Castillo, 46'), Fabregat (Cuadrillero, 60'), Cura (Avilés, 46'), Crivillés (Felip, 60'), Pau Navas (Peque, 46') i Arbulu (Freixi, 69').\nCE L'HOSPITALET: Javi Martínez (Víctor, 46'), Dani Fernández, Èric Via (Savall, 46'), Medina (Aleix, 59'), Castell (Sierra, 59'), Miki Martínez (Javi Pérez, 64'), Ton Alcover (Miki Muñoz, 46'), Carreras (David López, 46'), Ruibal (Boris, 59'), Puerto i Roy Odiaka (Guzmán, 46').\nGols: 1-0 Sergio Navarro (42', penal); 1-1 Boris (94').\nÀrbitre: David Congost Larrosa (Barcelona). Ha amonestat els santsencs Gala (34'), Fabregat (54'), Picolo (58') i Vence (92') i el riberenc Boris (64').\nIncidències: segona semifinal del Torneig d'Històrics 2015 celebrada al Municipal del Guinardó davant d'uns 250 espectadors. Vespre plujós i fresc al Guinardó, amb presència d'aficionats riberencs. Raúl Torres i Aks han completat la convocatòria del CE l'Hospitalet.\nMolt més complicat del previst. Moltíssim. Ni el Sants ha estat tan accessible com podria suggerir la seva condició d'equip de Primera Catalana ni l'Hospi ha estat precisament afinat. Els riberencs jugaran aquest diumenge la final del XXX Torneig d'Històrics del Futbol Català contra l'EC Granollers, si bé per mèrits (aquell concepte tan discutible des del moment que el reglament marca les condicions per guanyar un partit) la UE de Sants ha opositat per, com a mínim, tenir un final menys cruel del que ha viscut contra l'Hospi. Els de Tito Lossio s'han marcat un #Històrics15 sensacional, traient-se de sobre equips teòricament superiors com el Rubí o el Sant Andreu i plantant cara a un Segona B com l'Hospi, que només l'ha pogut superar a la tanda de penals... i després d'empatar el partit al minut 94. Gol per tranquil·litzar després d'un partit fluix, espès i en algunes fases preocupants que evidencia la feina que encara resta per fer, però també la manca d'una constància en el creixement. A dues setmanes de començar la Lliga, les provatures meditatitzen en excés un Hospi excessivament irregular en la seva prestació.\nLa normativa de les semifinals (i final) del torneig han forçat Cifuentes a modificar la idea inicial de repartir els minuts entre dos onzes per a cada meitat, de manera que Xavi Puerto i Dani Fernández han acabat disputant els 90 minuts. L'Hospi ha fet un pas enrere respecte a la imatge que va oferir dijous passat a la fase de grups; és cert que els riberencs s'han vist dominadors durant el primer quart d'hora de partit i que Aitor Ruibal ha gaudit d'una gran ocasió de gol que Carlos s'ha encarregat d'enviar a córner, però el pas dels minuts ha anivellat el partit entre dos equips, recordem, separats per dues categories (i alguns dies menys de preparació per als verd-i-blancs). Els nois de Tito Lossio, que dimecres ja havien deixat una gran imatge, n'han fet prou amb ordre i criteri per desconnectar les poques accions ofensives de l'Hospi i per llançar perillosos contracops, especialment a càrrec de Sergio Navarro i Guille, que han dut de corcoll la rereguarda hospitalenca. L'Hospi ha tingut dues opcions per marcar d'estratègia, però ni Puerto (28') ni Ton Alcover, que ha topat amb una magnífica resposta de Carlos (35') han trobat el camí del gol. Si ho ha fet el Sants, a qui l'àrbitre ha assenyalat un rigorós penal al seu favor després d'una falta d'Èric Via dins l'àrea; Sergio Navarro s'ha encarregat de transformar la pena màxima per bé que Javi Martínez ha estat a punt d'impedir el gol (42').\nEl gol premiava el bon partit del Sants i penalitzava una primera part fluixa d'un Hospi que, tot i els canvis, no s'ha posat les files fins que hem superat l'hora de partit. L'entrada d'Iván Guzmán ha aportat un plus d'intensitat ofensiva a un Hospi que ha seguit tenint problemes per superar la trama defensiva d'un Sants crescut amb el pas dels minuts. Una centrada-xut enverinada de David López (65') i una bona acció de Guzmán (68') han estat els primers avisos dels de Cifuentes, que gairebé tancaven el Sants al seu terreny de joc. Tot i la intenció, no ha estat precisament el partit més clarivident en clau ofensiva d'un Hospi que no ha deixat de creure en l'empat. El Sants ha acabat renunciant a l'atac en un tram final del partit intens, amb nervis sobre la gespa i amb algun que altre cop a rivals innecessari. Finalment, la insistència dels riberencs ha trobat un premi que ha resultat cruel per al Sants, ja que Boris Garrós rematava amb el cap una centrada lateral i l'enviava al fons de la xarxa barcelonina... quan ja passaven quatre minuts del temps reglamentari.\nAmb l'empat a un gol calia anar a una tanda de penals on els porters han estat protagonistes ja que s'han arribat a aturar quatre penals. Víctor Ibáñez ha acabat convertit en protagonista positiu de l'Hospi, ja que ha aturat el penal definitiu a Seco, una aturada que valia una final. Més enllà del títol, però, el partit de demà serà una nova oportunitat de millorar la imatge fluixa que l'equip ha ofert davant d'un equip teòricament inferior.\nPublicat per Cristian Garcia a les 01:22


Pis venda Barcelona L'Eixample Plaza Universitat - Pelai\nREF: 142C9UP85 file_copy Copiar l'enllaç\nFANTASTIC PIS EN VENDA EN PLENA PLAÇA UNIVERSITAT\nAquest notable pis, es troba en una de les millors zones de Barcelona. Es tracta d'un pis molt aconseguit, amb acabats d'alta qualitat i completament equipat amb tot el necessari per entrar a viure. Disposa de 74 m2 construïts, dues grans habitacions dobles, una cambra de bany, cuina totalment equipada, saló menjador ampli i balcons. La Localització és privilegiada, molt a prop a centres d'oci, transport públic, supermercats i resta de comerços i serveis.\nAquesta zona ho té pràcticament tot, l'immoble es troba just entre la Universitat de Barcelona i l'emblemàtica plaça de Catalunya.\nLa parada de metro més a prop de l'immoble és Universitat, L1, L2.


TAC12 TV - Més de 10.000 primeres dosis en 48 hores\nPfizer i AstraZeneca transformen l'estadística de vacunació al Camp de Tarragona on més de la meitat dels majors de 80 anys han rebut la primera de les dosis. Salut, mentrestant, comunica una defunció més per coronavirus i ja són 1.079 els morts a la Regió Sanitària pels efectes directes de la pandèmia.\nÉs la segona jornada consecutiva en què la inoculació dels vaccins de Pfizer i AstraZeneca permeten incrementar el ritme del programa amb augments diaris percentuals superiors de mitjana a l'1% en la primera de les dosis, la que facilita una certa immunitat inicial per al ciutadà o ciutadana que la rep: han estat més de 10.000 unitats des de dimecres.\nD'aquesta manera, ja són més de 70.000 les primeres dosis subministrades i gairebé 30.000, les segones.\nUn divendres en què la pressió hospitalària baixa i especialment a les unitats de cures intensives amb tres pacients crítics menys que ahir. Així, hi ha 23 malalts a planta d'hospital (-1), 19 a l'UCI (-3) i i 5 als sociosanitaris (-1). Paral·lelament, les proves d'antígens i PCR han detectat 60 positius les darreres 24 hores.\nPer la seva banda, el risc de rebrot atura el lent però continu creixement i la velocitat de reproducció (Rt estable) s'acosta al valor 1, a la baixa.\nConca de Barberà: 770 (-45)\nAlt Camp: 266 (-4)\nTarragonès: 149 (-4)\nValls: 326 (+9)\nVila-seca: 165 (+11)\nTarragona: 162 (-4)\nSalou: 89 (-14)\n21.328 persones han mort a Catalunya amb coronavirus (+17) i actualment hi ha 1.427 pacients hospitalitzats (-27), 417 d'ells a l'UCI (+3). S'han subministrat 986.514 i 442.487 primeres i segones dosis de la vacuna, respectivament. El risc de rebrot és de 284 punts (+9).\nMés en aquesta secció: « L'evolució de la campanya de vacunes des de l'inici El festiu frena les vacunes »


1. ACCEPTACIÓ:La realització de qualsevol reserva suposa l’acceptació d’aquestes condicions generals. La persona que fa la reserva cal que sigui major d’edat i es responsabilitza de la veracitat de les dades introduïdes.\n2. RESERVA:La reserva es pot fer per telèfon, e-mail o directament on-line des de la nostra pàgina web.\n6. OCUPANTS:El client només podrà allotjar el número màxim de persones definit en les característiques de l’apartament/casa i de la tarifa contractada. Es compromet també a respectar les normes estatutàries de la Comunitat de propietaris especialment pel que fa a ús de piscines i barbacoes així com introduir animals sense l'autorització de l'Agència.\n7. NETEJA:L'apartament / casa es posarà a disposició del client en les degudes condicions de neteja. El client es compromet a deixar l'apartament / casa en les mateixes condicions de neteja raonables sense escombraries ni restes d'aliments.\n8. EQUIPAMENT:El client es compromet a deixar l'apartament / casa en les mateixes condicions de conservació del mobiliari i equipament que ha trobat en el moment de l'entrada.\n9. FIANÇA:El client deixarà quan arribi un dipòsit en garantia i en efectiu o retenció en una targeta de crèdit per l'import que consta especificat a la reserva. Aquest dipòsit es tornarà a la sortida íntegrament, previ control per l'Agència de l'objecte llogat, excepte en el cas que es detectaran desperfectes al apartament/casa, al mobiliari o a l’equipament i si el apartament / casa no es torna en correctes condicions de neteja.\n12. ANUL·LACIÓ D'UNA RESERVA:Fàbrega-Goertzen by More Holiday garanteix el cumpliment de la política de cancel·lacions gestionant la devolució de l’anticip, si l’anul.lació es porta a terme dins el plaç:


Doctorat en Arqueologia Prehistòrica - UAB Barcelona\nUniversitat Autònoma de Barcelona > Estudiar > Tots els Doctorats > Arts i Humanitats > Doctorat en Arqueologia Prehistòrica (Informació general)\nAquest plantejament permet que el nou programa pugui cobrir tot l'espai teòric-metodològic de l'arqueologia prehistòrica ja que existeix una notable complementarietat temàtica i un equilibrat balanç, que no te paral·lels en els altres programes de doctorat existents d’aquestes àrees de coneixement.\nLa conjunció és perfecta perquè, a més de la coincidència teòrica o metodològica i d'objectius de recerca, cada institució complementa amb els seus punts forts els punts menys desenvolupats per les altres.\nLa inclusió dels investigadors de la Institució Milà i Fontanals del CSIC és també única en el nostre camp, i permet, no només aprofitar aquest potencial docent, sinó donar a l'alumnat, a més de la visió acadèmica, una perspectiva innovadora dins de l'àmbit de l'estructura institucional de recerca del país.\nEl programa de doctorat està orientat a la formació de personal investigador a les àrees d'arqueologia prehistòrica, mitjançant l'elaboració de tesis doctorals en el marc de projectes de recerca originals i inèdits.\nL'estudiant, per tant, ha de tenir una formació acadèmica en els camps de l’arqueologia a nivell de grau o de màster. El perfil desitjat és d'estudiants que hagin obtingut algun dels títols de màster amb contingut de docència en arqueologia prehistòrica, impartits a la UAB o a la UNICAN, o algun altre de contingut afí. Els requisits d'accés són els mateixos a les dues universitats.\nPersonal tècnic i consultors/es de centres d'estudis de patrimoni històric i arqueològic, museus arqueològics, empreses de gestió de patrimoni, organitzacions internacionals, fundacions, associacions, etc.\nEl programa es dirigeix als estudiants que volen treballar en el coneixement de les tendències teòriques i metodològiques més actuals, així com en les noves disciplines que s’han generat recentment.\nLes propostes de formació i recerca buscaran l’equilibri entre teoria, metodologia e investigació empírica, fet que es beneficiarà de la integració amb els projectes de recerca, assolint una relació fructífera i facilitant la interrelació entre els camps de la recerca i la docència.\nEl programa està desenvolupat per dues universitats de l’Estat (Universitat Autònoma de Barcelona i Universidad de Cantabria) i compta amb la participació de la Institució Milà i Fontanals del CSIC de Barcelona.\nA banda dels recursos materials que la UAB posa a disposició dels programes de doctorat per al desenvolupament de les activitats de formació i investigació, els doctorands d’aquest programa tenen a l’abast les infraestructures per a la recerca següents.\nEls alumnes del doctorat podran aprofitar l'estructura de laboratoris d'arqueologia prehistòrica que disposen els grups de recerca de les institucions participants. Aquests grups, amb els seus respectius laboratoris, compten amb equipaments de microscòpia, informàtica, diferent material analític i arqueomètric i, finalment, amb equipaments pel treball de recerca de camp en les intervencions arqueològiques.\nLes institucions del programa disposen d'unes nodrides biblioteques especialitzades i accés a nombrosos recursos i fons digitals, relacionats amb el tema de l'arqueologia prehistòrica.\nLa Universitat Autònoma de Barcelona a més de les instal·lacions i laboratoris propis dels grups de recerca SGR esmentats, disposa de diferents laboratoris agrupats en el Servei d'Anàlisis Arqueològiques del Departament de Prehistòria, dedicats a especialitats com arqueologia quantitativa, antropobiologia, arqueobotànica i arqueozoologia. A més existeix el laboratori del CEPAP (Centre d'Estudis del Patrimoni Arqueològic de la Prehistòria).\nLa Universitat de Cantàbria disposa d'una infraestructura de recerca consolidada vinculada a l’Institut Internacional de Recerques Prehistòriques de Cantàbria, situat a la mateixa universitat. Aquest institut compte amb els laboratoris de microscòpia i fotografia arqueològica, de bioarqueología, de material inorgànic, així com l’equipament per al treball de camp. Recentment també s'ha dotat del laboratori per a la preparació de mostres de làmina prima.\nEl Institut Milà I Fontanals del CSIC, vinculat a aquest programa, disposa també de laboratoris ben dotats, sobretot en els camps de la microscòpia, determinació de matèries primeres, paleoecologia y paleoeconomia vegetal, laboratori de tecnologia prehistòrica i la litoteca del nord-est peninsular (LITOCAT), que constitueix una col·lecció de referència de roques silícies que, potencialment, han pogut esser explotades com a matèries primeres per a la manufactura de les eines lítiques prehistòriques.\nFinalment el programa també compta amb la col·laboració del Museu d'Arqueologia de Catalunya i el Museu d'Història de Barcelona, institucions que aporten als doctorands la possibilitat de treballar les àmplies col·leccions de materials arqueològics que tenen en dipòsit i també de beneficiar-se de les instal·lacions, dels laboratoris i especialment de l'àmplia biblioteca del MAC.\nTota la informació es recull:\nAl web del Departament de Prehistòria\nAl blog, vehicle de la informació quotidiana del departament\nAl web de l’Institut Internacional de Recerques Prehistòriques de Cantàbria\nAl web de la Institució Milà i Fontanals (IMF-CSIC)\nLa comissió acadèmica del programa de doctorat en Arqueologia Prehistòrica estarà formada pel coordinador/a del programa de doctorat de cada una de les universitats participants i per cinc doctors més que representen cada una de línies de recerca del programa de doctorat.\nCorreu electrònic: Miquel.Molist@uab.cat\nTelèfon: +34 93 581 43 10\nCorreu electrònic: jesuse.gonzalez@unican.es\nTelèfon: +34 942 20 11 16\nTitulació: Doctor/a per la Universitat Autònoma de Barcelona i per la Universidad de Cantabria en el programa de doctorat cursat\nInstitució Milà i Fontanals del Consell Superior d'Investigacions Científiques (CSIC)


Vinyes espera anar a més al Ral·li Rias Baixas - El Periòdic d'Andorra\nVinyes espera anar a més al Ral·li Rias Baixas\nLa pilot andorrana necessita fer quilòmetres al volant del Ford Fiesta R2\nAmàlia Vinyes, al volant del Ford Fiesta R2. | FOTOESPORT\nSegona participació d’Amàlia Vinyes aquesta temporada al Campionat d’Espanya de ral·lis d’asfalt. Ho fa en una de les proves més antigues del calendari, com és el Ral·li Rias Baixas, que celebra la seva 51a edició. La pilot andorrana confia en anar a més al llarg de la competició gallega, que es desenvolupa entre avui i demà.\nEn l’estrena a les Canàries no va tenir sort, pel que confia en poder completar tot el recorregut per agafar experiència i trobar les sensacions amb el Ford Fiesta R2, un vehicle al que encara ha d’adaptar-se. «Ara mateix és el meu principal objectiu. Fer tot el ral·li em permetria agafar confiança al volant del Fiesta R2 a part de poder tenir referències respecte als quals habitualment seran els meus rivals aquesta temporada», assenyala Vinyes.\nEl traçat presenta novetats respecte a edicions anteriors. Hi ha 514,03 quilòmetres a completar, dels quals 168,30 km són cronometrats, dividits en 10 especials. Avui, en la primera etapa es disputen dues vegades els trams de Chenlo-Morgadáns (11,01 km) i Nigran (6,66 km). Demà comença amb el bucle de Fornelos (32,98 km) i As Neves (13,93 km),passant-hi en dues ocasions. Després afrontaran amb un únic pas el de Maceira (30,32 km) i Santa Marta (8,82 km).\nTrobar-se amb novetats en el traçat no és cap inconvenient per a Vinyes respecte a altres pilots, perquè és el seu debut en aquesa prova. «És la meva primera participació en el ral·li gallec, per tant qualsevol de les especials que haguessin posat en el traçat haguessin estat una novetat per a mi. Pel que m’ha explicat el meu germà, les especials en general són molt boniques encara que complicades. Carreteres estretes, de vegades brutes i sorpreses en les cunetes que no s’aprecien. A més hi ha dos trams que superen els 30 km. Serà divertit», exposa la pilot del Principat.\nRal·li RIes Baixes


El Govern elabora un decret per facilitar el canvi de seu social a les empreses\nEl Govern central estudia aprovar aquest divendres un decret llei per facilitar que les empreses que vulguin traslladar el seu domicili social puguin realitzar-ho sense necessitat que la decisió requereixi l'aprovació de la junta general d'accionistes de la companyia, segons han informat a Europa Press en fonts coneixedores de la norma.\nEn concret, la mesura que podria estudiar el Consell de Ministres suposaria una modificació de la disposició de la Llei de societats de capital, aprovada el 2015, que estableix que "l'òrgan d'administració és competent per canviar el domicili social dins del territori nacional" , llevat de disposició contrària dels estatuts.\nAmb la nova modificació s'eliminaria l'excepció dels estatuts, de manera que es facilitaria que les empreses puguin canviar el seu domicili social sense necessitat de passar per la junta d'accionistes, segons van informar les mateixes fonts.\nEl decret facilitaria el canvi de seu a companyies com Caixabank, ja que els seus estatuts no permeten el canvi de domicili social només amb un acord del consell d'administració, sinó que necessita del vistiplau dels accionistes.\nLa mesura seria estudiada en el Consell de Ministres d'aquest divendres. Fonts del Ministeri d'Economia, Indústria i Competitivitat van declinar fer comentaris sobre això, igual que fonts de Caixabank.\nNo obstant això, diverses fonts apunten que el consell d'administració de l'entitat bancària es reunirà demà per estudiar la possibilitat de canviar el seu domicili social.\nEn el cas de Caixabank, el requisit que la decisió del canvi de seu hagi de passar per la junta d'accionistes es recull en article 4.2 dels estatuts socials de l'entitat, que fixa que "domicili social es podrà traslladar a un altre lloc dins el mateix terme municipal per acord del consell d'administració.\nPer procedir al seu trasllat a un terme municipal diferent caldrà l'acord de la junta general d'accionistes ".\nAltres companyies i entitats no obliguen en canvi a aquest requisit, com és el cas de Banc Sabadell, el consell d'administració ha aprovat aquest mateix dijous en una reunió extraordinària el trasllat del domicili social de l'entitat a Alacant davant la incertesa política i econòmica que ha originat la celebració del referèndum illegal a Catalunya diumenge passat.\nDins de l'Ibex 35, empreses com Gas Natural Fenosa, Abertis, Cellnex o Colonial, a més de la pròpia Caixabank, tenen la seva seu social a Catalunya; així mateix, altres cotitzades com FCC, Borges, Dogi o Ercros compten amb el seu domicili social en territori català.\nEn els últims dies diverses empreses han anunciat el trasllat de la seva seu social, com és el cas de Oryzon, que canvia el seu domicili social de Cornellà de Llobregat (Barcelona) a Madrid, o d'altres empreses com Eurona o Proclinic Expert.\nNo obstant això, les deslocalitzacions es porten produint des de fa diversos mesos, com en el cas de Naturhouse, Grifols o Derby Hotels.


JORNADA DE “SIMBIOSI INDUSTRIAL I ECONOMIA CIRCULAR EN ELS PROJECTES TEXBIO Y VALRESTEX” - Gremi de Fabricants de Sabadell JORNADA DE “SIMBIOSI INDUSTRIAL I ECONOMIA CIRCULAR EN ELS PROJECTES TEXBIO Y VALRESTEX” - Gremi de Fabricants de Sabadell\nEl 26 de gener s’ha realitzat la Jornada de simbiosi industrial i economia circular, en els projectes TEXBIO I VALRESTEX, liderats per TEXFOR i el GREMI DE FABRICANTS DE SABADELL, respectivament.\nL’objecte de la sessió ha estat la presentació de l’execució dels projectes, que es van iniciar l’any 2019, i les seves conclusions.\nCompten amb el recolzament de l’Agència de Residus de Catalunya en el marc de les convocatòries d’ajuda per a l’execució de projectes de foment de l’economia circular, i amb la col·laboració tècnica del Centre Tecnològic Eurecat.\nAls projectes han participat 19 empreses de diversos sectors de la cadena tèxtil i diversa tipologia de materials i residus: producció de fibra, filatura, filatura de carda, tintura de floca, tint i acabat, disseny de teixits, teixit no teixit, teixiduria (punt, cinta estreta i trenat, teixit tècnic, fibra de vidre), confecció i disseny i operacions.\nVALREXTEX, es centra en la valorització de residus tèxtils i arribar al residu zero a partir de la simbiosi industrial, per al sector tèxtil del Vallès.\nTEXBIO, es centra en l’estudi de sinèrgies innovadores en simbiosi industrial a Catalunya pel sector tèxtil.\nLa simbiosi industrial busca millorar l’eficiència de l’ús dels recursos i, per tant, reduir costos i augmentar els beneficis, aprofitant les sinergies entre empreses mitjançant l’intercanvi de materials, energia i aigua. El que per a una empresa és un residu, per a una altra pot ser un recurs important. A més de tenir lloc una important reducció de l’impacte ambiental.\nEs tracta de dos projectes independents però amb perspectives complementàries. Texfor i el Gremi de Fabricants han treballat de forma coordinada, aprofitant les seves sinèrgies per optimitzar l’experiència i abastar la cadena tèxtil.\nDurant la jornada, el centre tecnològic Eurecat, ha explicat les accions de desenvolupament dels projectes, que han consistit en la visita a les plantes de les empreses on s’han analitzat les estratègies de sostenibilitat i economia circular que ja s’estan realitzant, s’han detectat oportunitats de valorització de residus a través de la simbiosi industrial amb altres empreses i propostes de solució.\nTambé s’han realitzat proves experimentals dels casos seleccionats i l’impacte de les solucions proposades, tant en termes de viabilitat ambiental com tècnic-econòmica. Aquestes proves s’han centrat en: determinació de possibles combinacions de fil reciclat mantenint la qualitat del fil, producció de teixits a partir de residus de PET, producció de composites, reciclatge químic de diferents tipus de teixits.\nGairebé el 50% del casos estudiats en el projecte mostren potencial en la implementació d’estratègies de simbiosi industrial tan dins del propi sector tèxtil com en altres sectors.\nPel que fa a l’impacte ambiental es dedueixen reduccions importants en les diverses categories d’impacte ambiental amb la valorització dels residus tèxtils. En relació a la viabilitat econòmica es podrien reduir els costos d’obtenció de matèries primeres reciclades respecte a les matèries verges.\nA la sessió també han intervingut algunes de les empreses participants als projectes, com és el cas de Nylstar, Vilarrasa, Fytisa i Hilaturas Jesús Rubio, que han explicat la seva experiència en l’execució del projecte, així com les accions en termes de sostenibilitat, economia circular i valorització de residus que ja implementen.\nDe la mateixa manera, s’ha posat en valor la importància del treball conjunt entre empreses, administració, organitzacions empresarials i centres tecnològics, que afavoreix i impulsa la simbiosi industrial.


Sant Llorenç del Munt i l'Obac opta a la Carta Europea de Turisme Sostenible | Sostenible\nEl Parc Natural de Sant Llorenç del Munt i l'Obac ja ha fet arribar a la Federació de Parcs Europeus EUROPARC el dossier de candidatura per obtenir la Carta Europea de Turisme Sostenible.\nEl dossier el composen tres documents: la diagnosi, l'estratègia i el pla d'acció. Han estat elaborats durant el 2010 fruit d'un procés participatiu en el que han col·laborat més de 80 persones representants d'entitats locals, conservacionistes, excursionistes, administracions públiques supramunicipals, restaurants, productors, ajuntaments... per tal de donar forma al document que s'ha enviat.\n52 Actuacions clau per a promoure el Turisme Sostenible al Montseny\nL'estratègia a seguir per a implantar un model de turisme que compatibilitzi l'acollida de visitants amb la millora del territori al Parc Natural ha estat definida pel Fòrum Permanent de la Carta Europea de Turisme Sostenible (CETS).\nAquest Fòrum és un òrgan creat a inicis d'aquest any 2010 amb l'objectiu de consensuar i concretar actuacions que permetin la implantació d'un model de turisme sostenible al Montseny que, a més, estigui avalat per la organització internacional EUROPARC.\nPer tant, la necessitat de conservació del territori i la voluntat de dur a terme projectes de desenvolupament local basats en el turisme ha dur el Parc Natural del Montseny a impulsar la implantació de la CETS al propi parc natural i als 10 municipis veïns d'aquest espai protegit, ascendint així a un projecte que aglutina 28 municipis de les comarques d'Osona, la Selva i el Vallès Oriental.\nAquest any de treball en comú ha permès elaborar una diagnosi del territori -en termes de turisme, conservació i repercussions d'aquestes activitats en la població i economia local - a partir de la qual s'ha definit una estratègia de turisme sostenible.\nEn el Programa d'Actuacions que desenvolupa l'estratègia aprovada i que consta de 52 actuacions per un model de turisme sostenible al Montseny han participat el sector turístic privat, entitats d'educació ambiental, consorcis i administracions de promoció turística, propietaris forestals i centres i museus d'interpretació\nPujant a la Mola Autor: XPN 43 KB


Presentació - InterAc Salut\nSón objectius propis de la Fundació InterAc Salut:\nDur a terme la recerca sobre la metodologia docent en les Ciències de la Salut integrant iniciatives públiques i privades, de manera que l'orientació d'aquesta respongui a les necessitats de la nostra societat.\nPer tal de dur a terme aquests objectius fundacionals la F. InterAc Salut desenvolupa accions dirigides a:\nLa promoció d'activitats formatives que desenvolupin temaris multidisciplinaris que permetin la interrelació de professionals de diferents àmbits de coneixement i àrees d'investigació.\nFomentar la integració entre el coneixement acadèmic i universitari amb el que prové de la pràctica assistencial i investigadora mitjançant la creació de fòrums de discussió i transferència de coneixement.\nL'organització d'activitats i la promoció i difusió de publicacions que facilitin la divulgació científica entre els professionals, els alumnes i la societat en general.\nL'establiment de convenis de col·laboració que afavoreixin:\nla interacció entre els professionals de les Ciències de la Salut i les empreses del seu àmbit d'actuació.\nla interrelació, la col·laboració i l'intercanvi amb professionals d'universitats de fora de Catalunya.\nLa promoció de la recerca, el desenvolupament i la innovació dins l'àmbit de la docència i les noves metodologies docents.


Temps Ordinari - Corpus Christi | Pregaria.cat\nTemps Ordinari - Corpus Christi\nPer AgustiG on dl., 08/06/2020 - 00:00\n1. Un dia en què Jesús, reunit amb els seus deixebles, al camp proper a l'estany de Tiberíades, veient la multitud que havia vingut a escoltar-lo, es va decidir donar a menjar a aquella gent que no havia portat queviures, i estava defallida. Va tenir compassió de tants homes, dones i nens, i amb l'ajuda dels seus deixebles va donar menjar a tantes persones, amb una paraula i un gest de compartir, és a dir, un miracle de solidaritat.\nL'Evangeli de sant Joan ens relata aquest gest de Jesús, i com la gent va quedar molt satisfeta i admirada de poder menjar en aquell lloc sense botigues ni mitjans. I va pensar, "aquest és el gran profeta" que estem esperant, Ell és probablement el Messies que podrà salvar Israel dels seus sofriments.\nJesús no desitjava aquesta aclamació popular, i es va retirar discretament sense que la gent se n'adonés. Va pujar a un turó proper, a pregar amb el seu Pare Déu... però la gent es va posar a buscar-lo, i el van trobar. Molts recordaven que al desert els seus avantpassats havien subsistit gràcies a una farina misteriosa que es dipositava cada nit, i que permetia fer coques alimentàries, que van nomenar “Mannà”.\nVeient, doncs, que era el moment propici per iniciar una catequesi, perquè, si bé l'aliment diari, el pa, és molt necessari, no era suficient perquè comprenguessin el projecte de Déu sobre ells, de donar-los una vida superior. I per això va començar a dir-los que l'aliment més substancial que Déu Pare desitjava donar-los era com el mannà del desert.\nI va continuar dient-los això: "Jo sóc el pa viu que ha baixat de el cel. Jo sóc l'aliment de vida eterna que pot satisfer. En concret, Jo sóc el Pa de vida, és a dir,” el meu cos és un menjar sant que Déu vol donar-vos, perquè tingueu Vida. Una vida de fills de Déu, que aviat us donaré”. Jesús anunciava així el seu projecte de transformar el pa de la taula en el seu cos, en la nit de Pasqua, i, encara, més endavant.\n2. En aquesta festa del Corpus d'aquest 2020 no podem oblidar-nos de la situació greu que hem viscut tots, aquesta pandèmia que ens ha tancat, i, en comptes de vida, hem tingut moltes morts. No és que Déu hagi enviat aquesta malaltia mundial. Però hem de reflexionar per què ha estat tan greu i tan general.\nEl Papa Francesc ens ha parlat de la nostra mare la terra. Tots som conscients, com ho va ser sant Francesc d'Assís, que ella ens alimenta i dóna bellesa al món. Però, com tota mare, desitja que se la respecti. I els homes, els d'aquesta generació dels segles XX i XXI, ens hem tornat gairebé bojos, de voler abusar d'ella. Com si extreure'n el que ella guarda, com el petroli, les mines, els boscos, etc., fos alguna cosa sense conseqüències. Aquesta avarícia ens està matant. I les catàstrofes naturals, les fortes calors, etc., ens mostren que hem de canviar per poder subsistir.\nDéu vol que visquem una vida plena. Però una vida compartida, amb menys pobres famolencs a la banda de pocs rics que són voraços en el seu obrar. Actualment, sabem que la fam ha fet la seva aparició en molts llocs, molta gent no té de què menjar. La nostra economia està transformada i malmesa.\nÉs com una crida a la conversió. L'Església, comunitat de creients, ha començat ja a sortir a la recerca dels més abandonats, a ajudar-los. I molts altres han sentit una crida a major solidaritat. Però comprenguem que aquesta crida té un futur urgent, salvar el planeta Terra de la seva destrucció, amb un pensament en els que han de néixer i viure en el futur.\nQue el Senyor Jesús que ha vingut perquè tinguem vida, i una vida en abundància, ens doni la seva gràcia i ens ajudi a viure sense tant d’egoisme, perquè formem un sol cos, ja que combreguem amb el Pa de vida per a la humanitat.


El castell de Concabella reobre portes i presenta una nova exposició dedicada a l’Orgull LGTBI – Comarques de Ponent\nadmin Posted On julio 6, 2020\nText: Redacció / Foto: Castell Concabella\nEl castell de Concabella reobrirà les seves portes a partir del proper dissabte dia 11 de juliol. A més, diumenge presentarà una nova exposició temporal a càrrec d’Alpe Conceptes i sota el títol Colors del nou país que estem gestant. La mostra no comptarà acte oficial d’inauguració per evitar aglomeracions degut a la pandèmia.\nPer seguir celebrant l’Orgull LGTBI d’una forma més participativa i fora de les dates mediàtiques, Alpe Concepte oferirà una sèrie de creacions plastificades per fer pensar i interactuar, ja que intenta aconseguir la visibilització de totes les persones, amb les seves diversitats i diferències.\nL’exposició es podrà veure del 12 de juliol al 20 de setembre en l’horari habitual d’obertura del castell: dissabtes, diumenges i festius, de 10 del matí a 2 del migdia.


Seriegem?: La cara fosca de la política\nLa sèrie es mou sempre entre dos àmbits molt diferenciats, però a la vegada relacionats entre sí: per una banda tenim la part “humana”, per dir-ho així, on veiem a una persona malalta que a més no té cap recolzament familiar, perquè la relació amb la seva dona és gairebé inexistent (només es veuen a nivell polític, perquè ella ocupa un càrrec de l’administració municipal) i amb la seva filla no és massa millor, tot i que arrel de la malaltia es produeix un cert acostament entre tots dos.\nI després, evidentment, hi ha el vessant polític. Boss retrata sense cap mena d’amabilitat la cara fosca de la política, en aquest cas municipal però que fàcilment es podria extrapolar a esferes més elevades. El descobriment d’un antic cementiri indi en les obres d’ampliació de l’aeroport, unit a un vessament de productes tòxics que es va fer fa uns anys amb el consentiment de l’actual alcalde (aleshores regidor), són els desencadenants de tota una trama d’interessos ocults, d’ambicions amagades que surten a la llum i de les maniobres que s’han de fer per mantenir-se al poder a qualsevol preu. I tot això, a més, procurant en tot moment que ningú s’adoni dels primers símptomes de la malaltia (tremolors a les mans, al·lucinacions, etc.), que suposarien el final de la seva carrera si es fessin evidents.\nBoss no és una sèrie fàcil de mirar ni d’acceptar. Si sou dels que creieu en la bondat dels polítics, us recomano que ni us la mireu perquè la decepció que us emportareu serà històrica. És una sèrie radical, que explica les coses com són i no com haurien de ser, una denúncia sobre el funcionament real del sistema democràtic, que no és fàcil d’acceptar però que a la vegada és necessari saber. Ja sé que no es pot generalitzar i que (com tot) hi ha bons i mals polítics; el que estic dient és que el que ens explica Boss per desgràcia no és ciència ficció, ni molt menys. I si no em creieu, només heu de fer que mirar les notícies.\nPer acabar, no puc deixar d’esmentar a l’estrella absoluta de la sèrie, Kelsey Grammer. Als que no el coneixeu, us semblarà un grandíssim actor que aconsegueix transmetre tant la por i la inseguretat davant d’una malaltia greu i desconeguda, com una sensació de poder i de control absoluts quan s’asseu al seu despatx. Per als que ja el coneixíem, primer hem hagut de superar l’impacte de veure un canvi de registre tan radical (ni més ni menys que vint anys interpretant al doctor Frasier Crane, entre Cheers i Frasier); però un cop ens hi hem acostumat, la conclusió és que Grammer és Déu.


Terreny a Cabrils amb vistes al mar.:.Best MARESME \nInici Cabrils Código: T - 9\nTerreny a Cabrils amb vistes al mar\nUn dels pocs terrenys amb gairebé 2.000 m2 que hi ha a la zona\nUn dels pocs terrenys amb gairebé 2.000 m2 que hi ha a la zona. A 2 Kms del centre urbà. Assolellat tot el dia i amb orientació Sud Boniques vistes al mar i molt a prop d'ell. Semi-pla i de fàcil accés per a la maquinaria necessària en la construcció. Situat en una zona urbanitzada amb tots els serveis a peu de carrer. (Clavegueram, enllumenat, neteja de carrers, recollida d'escombraries i servei de correus. A 5 minuts de Club de Tennis i restaurants. A 20 minuts del centre de Barcelona i amb bona connexió a la carretera Nacional i a l'Autopista del Maresme.\nVull més informació d'aquesta casa amb codi T - 9


Cal resistir el cop d'estat a Veneçuela [Craig Murray, 24.01.2019] - L'HORA\nVeneçuela fa eleccions. Joan Guaido mai ha estat candidat presidencial. Tot i el massiu finançament de l’oposició per part de la CIA i de les interferències durant anys mentre Big Oil intenta recuperar el control de les majors reserves de petroli del món, Nicolás Maduro va ser reelegit democràticament el 2018 com a president de Veneçuela.\nEl cop en curs és il·legítim. Em vaig oposar a la iniciativa de Maduro de reemplaçar l’Assemblea Nacional triada. De vegades llegeixo coses que vaig escriure en el passat i decideixo que estava equivocat. De vegades crec que l’article era correcte, però una mica mal escrit. Ocasionalment n’estic orgullós, i estic orgullós de la meva anàlisi sobre Veneçuela escrita el 3 d’agost de 2017. Crec que continua sent vàlida.\nLa política revolucionària d’Hugo Chávez es basava en dos principis molt simples:\n1) La gent no hauria d’estar morint de fam als barris pobres de l’estat més ric en petroli del món.\n2) La CIA no ha de controlar Veneçuela.\nAl llarg dels anys, Chávez va acumular èxits reals en la millora de les condicions de vida dels pobres i en la provisió de serveis de salut i educació. Era molt popular i tant ell com també el seu successor, Nicolás Maduro, van obtenir victòries electorals molt genuïnes. Maduro segueix sent el president elegit democràticament.\nPerò el somni es va tornar agre. En particular, es va veure perjudicat per la tendència de les economies de planificació centralitzada a no aconseguir els productes bàsics que la gent vol a les prestatgeries de les botigues, i per la corrupció que acompanya la centralització. Aquesta última no era certament pitjor que la corrupció de la dreta a la qual va reemplaçar, però això no disminueix la seva existència.\nTota revolució sempre desplaçarà una elit existent, que per definició és el sector amb millor educació i més articulat de la població, amb major accés als recursos –inclosos els mitjans de comunicació– i al suport secret de la CIA, que ha continuat durant tot el procés a un ritme cada vegada més gran. Chávez no va resoldre aquest problema com ho haurien fet Robespierre, Stalin, Trotski o Mao. Va acceptar la democràcia, els va deixar, i en gran mesura va deixar intactes els seus milers de milions de dòlars privats a l’estranger i, per tant, el seu poder.\nInevitablement va arribar el dia en què les falles econòmiques i administratives van esquerdar la solidesa del suport dels pobres a la revolució. La dreta llavors va intensificar la seva oposició amb una campanya dirigida per multimilionaris corruptes, que els mitjans de comunicació occidentals no han reconegut que ha estat en tot moment mortalment violenta.\nEl problema amb el mil·lenarisme revolucionari és que els seus partidaris consideren que el seu fracàs per aconseguir la utopia és un desastre. Maduro hauria d’haver acceptat que és la naturalesa de la vida que les marees polítiques flueixen i reflueixen, cedint el poder als èxits de l’oposició al parlament, mantenint els principis de la democràcia i esperant que la marea retrocedís en el seu camí, assumint el risc que la CIA no li donés l’oportunitat. En canvi, ha recorregut a un acord constitucional que dilueix la democràcia, un precedent que delectarà la dreta que, a llarg termini, és la que té més a témer de la població. Donada l’extrema violència de l’oposició, estic menys inclinat a veure les detencions com un assumpte inqüestionable de drets humans, tal com ho veuen alguns grups pro-occidentals de suposats drets humans. Però que Maduro hagi sortit del camí democràtic, em temo que és cert. Ell, sense embuts, s’ha equivocat, per molt difícils que siguin les circumstàncies. Condemno tant les desviacions de les millors pràctiques en matèria de drets humans com l’intent d’utilitzar un òrgan elegit indirectament per subvertir el Parlament elegit.\nPerò, encara avui, Veneçuela és molt més democràtica que l’Aràbia Saudita, i respecta molt més els drets humans que Israel en la seva terrible repressió dels palestins. No obstant això, el suport a Israel i l’Aràbia Saudita són pedres angulars de la política exterior d’aquells que avui són incessants en les seves demandes que des de l'”esquerra” condemnem Veneçuela. La BBC ha donat massivament mes cobertura periodística als abusos dels drets humans a Veneçuela aquest últim mes que en una vintena de països molt pitjors que jo podria anomenar.\nLes violacions dels drets humans han de ser condemnades a tot arreu. Però només apareix als titulars quan és practicat per un país que es troba al costat equivocat de l’agenda neoconservadora.\nQualsevol que cregui que la democràcia interna d’un país és el factor determinant perquè Occident decideixi canviar el règim violent d’aquest país, és un complet idiota. Qualsevol periodista o polític que faci aquesta afirmació és més probable que sigui un complet xerraire que un complet idiota. Els últims anys, la possessió de reserves d’hidrocarburs és òbviament un factor important en les accions de canvi de règim d’Occident.\nA l’Amèrica Llatina, durant l’últim segle, la presència de la democràcia interna ha estat molt més probable que condueixi a un canvi de règim extern que la seva absència, ja que el manteniment de l’hegemonia imperialista estatunidenca ha estat el factor definitori. Això es combina amb les reserves de petroli per fer que el moviment actual sigui un doble cop.\nÉs descoratjador veure que les “democràcies” occidentals donen suport tan universalment al cop d’estat a Veneçuela. La UE, en particular, ha fet un salt endavant per donar suport a Donald Trump en el ridícul acte de reconèixer el corrupte titella de Big Oil, Guaido, com a “president”. El canvi de la UE a una manera totalment neoconservadora –representat amb tanta cruesa en el seu descarat suport a la violència franquista a Catalunya– és el que em va portar a reconciliar-me amb el Brexit i amb una relació a l’estil noruec.\nQuan jo era al Foreign Office, la regla del reconeixement era molt clara i molt oberta: el Regne Unit reconeixia el govern que tenia el “control efectiu del territori”, fossin quins fossin els atributs d’aquest govern. Es tracta d’un principi molt ben establert del dret internacional. Va haver-hi molt rares excepcions que impliquessin seguir donant suport als governs derrocats. El govern polonès a l’exili anterior al 1939 va ser l’exemple més obvi, encara que una vegada derrotat el nazisme, la Gran Bretanya va passar a reconèixer el govern comunista que realment se’n feia càrrec, amb ràbia per part dels polonesos exiliats. Vaig participar en la qüestió del reconeixement continu del president Kabbah de Sierra Leone durant el període en què va ser derrocat per un cop militar.\nPerò no se m’acut cap precedent per reconèixer un president que no té ni ha tingut mai el control del país, i que mai ha estat candidat a la presidència. Aquesta idea que Occident simplement tracta d’imposar un líder degudament corrupte i dòcil és realment un fet sorprenent. És sorprenent que el comentari dels principals mitjans de comunicació i la classe política sembli no veure-hi cap problema. És un precedent bastant extraordinari, i sens dubte conduirà a moltes noves aventures imperialistes.\nUn últim pensament. El govern de dretes de l’Equador ha estat un dels primers i més expressius en fer les ofertes d’Occident. El govern equatorià ha estat col·ludint amb els Estats Units en els esforços per empresonar Julian Assange, i en aquest mateix moment ha fet arranjaments perquè el personal de l’FBI i la CIA a Quito facin declaracions falses i malicioses fabricades pel govern equatorià en col·laboració amb la CIA, sobre les activitats de Julian Assange a l’ambaixada de Londres.\nEls documents del govern equatorià ja havien estat produïts fora de Quito, i mostrats en mitjans de l’MI6 i de la CIA com el Guardian i el New York Times, amb la intenció de mostrar la cita diplomàtica de Julian Assange a Moscou el desembre de 2017. He cregut al llarg de tot el procés que aquests documents falsos van ser probablement produïts per la nova CIA de l’Equador que va influir en el propi govern.\nAvui l’Equador, que una vegada va ser una part clau de la revolució bolivariana, és simplement una titella de la CIA, que expressa el seu suport a un cop d’Estat dels Estats Units a Veneçuela i treballa per a produir un fals testimoni contra Assange. Els adverteixo amb fermesa que no han de donar crèdit a la pròxima “primícia” de Luke Harding que, sens dubte, sortirà aviat d’aquest procés.


Shenzhen Anbotek Compliance Laboratory Limited (abreujat com Anbotek, codi d’estoc 837435) és un organisme de proves complet, independent i autoritzat de tercers amb xarxes de servei a tot el país. Les categories de productes de serveis inclouen Internet de les coses, productes de comunicació 5G / 4G / 3G, automòbils intel·ligents i els seus components, nova energia, nous materials, aeroespacial, transport ferroviari, defensa nacional i indústria militar, intel·ligència artificial, entorn ecològic, etc. Podem proporcionar serveis i solucions tècniques per a proves, certificació, depuració, investigació i desenvolupament estàndard i construcció de laboratoris per a instituts, clients de marca, compradors estrangers i proveïdors de comerç electrònic transfronterers. Com a plataforma de serveis públics de tecnologia pública de proves i certificacions de la ciutat de Shenzhen per a noves energies, eficiència energètica en il·luminació, fabricant, comerç exterior, productes electrònics i Internet de les coses Anbotek s’ha guanyat la confiança de més de 20.000 clients de la companyia amb serveis d’alta qualitat durant 15 anys. El 2016, Anbotek va cotitzar amb èxit a les cotitzacions nacionals d’igualtat i intercanvi (abreujades com a NEEQ) i va ser el primer institut de proves complet de Shenzhen que va aparèixer al NEEQ.\nAnbotek ha estat acreditat pel CNAS, CMA i NVLAP （codi de laboratori 600178-0）, reconegut per CPSC, FCC, UL, TUV-SUD, TUV Rheinland CBTL, KTC i altres organismes i organitzacions internacionals famosos. Anbotek és un laboratori designat per CCC i CQC. Els informes i certificats de proves estan reconeguts per més de 100 països i àrees, inclosos els Estats Units, el Regne Unit i Alemanya, etc. Anbotek té la qualificació per proporcionar dades imparcials. Els resultats de les proves i els informes són reconeguts internacionalment.\nHora d'anar al mercat\nNombre acumulat de clients\nBase i laboratori\nFilials i punts de venda\nEls empleats d’Anbotek defensen la integritat i consideren la integritat com el principi bàsic. Els empleats d'Anbotek es comprometen a proporcionar dades i informes científics i precisos.\nEls empleats d’Anbotek tenen el mateix objectiu, una acció constant i un suport mutu. Els empleats d’Anbotek treballaran junts per assolir l’objectiu.\nEls empleats d’Anbotek es comprometen a crear valor i desenvolupar solucions tecnològiques noves per a la demanda del mercat. Anbotek apunta a l'avantguarda del desenvolupament de noves tecnologies i mantenir el lideratge tecnològic.\nEls empleats d’Anbotek presten atenció a les necessitats dels empleats, tracten cada soci amb sinceritat i la gent d’Ambo se centra en les necessitats dels clients i atén els clients amb tecnologia professional.\nLa gent d’Anbotek es compromet a construir una organització d’aprenentatge i superació personal. La gent d'Anbotek creix junt amb els clients i les empreses per obtenir valor propi.\nAnbotek · Visió\nConverteix-te en el líder més respectat de la indústria de certificació i proves locals de la Xina\nResol professionalment el problema de la circulació de la certificació de productes xinesos\nCrear valor per als clients i crear brillantor amb els empleats\nAnbotek · Missió\nPer protegir la salut i la seguretat de les persones, la protecció del medi ambient, l’estalvi energètic i el servei\nProporcionar un servei únic als clients en els camps de la inspecció, identificació, proves i certificació\n• L’estació de televisió per satèl·lit de Shenzhen “SPOT NEWS” va emetre el programa "la pel·lícula dels telèfons mòbils"\n• L'alcalde i altres líders de la ciutat de Changsha van visitar Hunan Anbotek.\n• El Nanfang Daily va publicar un article especial sobre "Anbotek Estrictament servidors per a la qualitat de la zona d'economia especial de Shenzhen".\n• Anbotek va tornar a passar l'avaluació in situ de NVLAP (acreditació FCC) dels EUA.\n• Anobek va guanyar el títol honorífic de la sisena marca famosa de Shenzhen.\n• Esdevingué laboratori de contractació del Centre de certificació de qualitat de la Xina.\n• Honorat per la plataforma d’innovació del servei tècnic del Comitè d’Innovació en Ciència i Tecnologia de Shenzhen\n• Distingit per la Comissió de Ciència i Tecnologia de Shenzhen Plataforma de serveis públics de proves de sistemes d'energia per a vehicles d'energia nous.\n• Hunan Anbotek es va establir i va posar-se en funcionament, i Anbotek va començar a entrar en el camp de les proves ambientals.\n• Es van registrar els serveis tècnics d'Anbotek i es va obrir un nou capítol a la secció de serveis de laboratori d'Anbotek.\n• Va guanyar l '"organització de proves de tercers amb més confiança de la Xina" per l'Associació de Gestió de la Qualitat de la Electrònica de la Xina.\n• Anbotek Shenzhen va guanyar l’honor de les empreses nacionals d’alta tecnologia.\n• Les filials de la companyia d'equips del grup Zhongjian van guanyar l'honor de l'empresa nacional d'alta tecnologia.\n• Llistat amb èxit a la borsa i cotització de renda variable nacionals (NEEQ), codi d’estoc: 837435.\n• Guardonat com a millor soci de l'any a la regió de la Xina del Sud del grup TUV SUD durant 7 anys consecutius.\n• Honor de la plataforma de serveis del fabricant del comitè d'innovació científica i tecnològica de Shenzhen.\n• Fusió i adquisició de la companyia d'equips de Zhongjian, serveis de productes que impliquen equips de fiabilitat ambiental R + D i fabricació.\n• Ha obtingut la qualificació de laboratori CCC administrat per l’Administració nacional de certificació i acreditació.\n• Va rebre l’honor del millor soci de KTC Corea.\n• Va rebre l'honor de la plataforma de serveis de comerç exterior de la Comissió Econòmica i Comercial de Shenzhen.\n• El nou servei de ciència i tecnologia del Comitè d’innovació científica i tecnològica de Shenzhen va anunciar la nova plataforma de serveis d’innovació en proves i certificacions de bateries energètiques. Nous projectes per a comentaris públics.\n• Establiment de Dongguan Anbotek.\n• Va guanyar l’honor de l’empresa nacional d’alta tecnologia.\n• La plataforma de serveis públics de tecnologia pública d’eficiència energètica i rendiment de la llum dels productes d’il·luminació LED ha guanyat l’honor de l’organització d’innovació per l’Oficina de Ciència i Tecnologia del Districte de Nanshan.\n• Guangzhou Anbotek va ser registrada i establerta.\n• Es va registrar i establir Ningbo Anbotek.\n• Distingit pel Fons d’Innovació Tecnològica de les Pimes del Ministeri de Ciència i Tecnologia.\n• el millor honor anual dels socis del grup TUV SUD al sud de la Xina.\n• La plataforma de servei públic de proves i certificació de productes electrònics va guanyar l’honor del Fons d’innovació tecnològica per a pimes del Ministeri de Ciència i Tecnologia.\n• Va obtenir l'autorització de l'organització KTC a Corea i el volum de negoci de KC ocupa el primer lloc de la indústria.\n• Anbotek Pengcheng es va registrar i establir al districte de Shenzhen Baoan.\n• Va ser acreditat per primera vegada pel CNAS (certificat núm.: L3503) i va ser el primer laboratori privat que va rebre aquesta acreditació.\n• El 27 de maig de 2004, el fundador de la companyia, el senyor Zhu Wei, va fundar Anbotek Testing al Parc Científic i Tecnològic de Shenzhen Nanshan.


TRECKING PEL TOUBKAL\nPublicat el 25 Maig 2009\nUn fort vent anunciava feia estona que no seria fàcil\nel darrer tram de la pujada. Arribats al coll sud, a 4000 metres, ens abriguem i continuem per l’aresta veient el vèrtex del cim davant nostre. Ens queda encara una àmplia volta per aquesta escarpada carena que talla cap el vessant sud de la muntanya amb generoses parets de roca que miren cap el desert més gran del món, el Sàhara.\nDe cop i volta ens trobem en un ampli i suau “plateau” que puja fins els 4.167 metres del cim. El vent no ha deixat de bufar i estem a -10º. Ens abracem, ens felicitem i traiem el banderí de l’Agrupa, la senyera i ben agafats, ens fem les fotos de rigor.\nEnrere han quedat totes les incerteses. Les grans muntanyes s’expliquen quan es baixa. Cansats, amb part dels deures fets i amb les ganes de trobar els companys que són al refugi, ens venen al cap les hores de conversa preparant aquestes vacances. Els dubtes que ens anaven sorgint a mida que avançava la data de sortida i la intensitat de la preparació física a que ens anàvem sometent.\nMarroc sempre sorprèn. Tan a prop nostre i tan lluny. Quan arribem a Imlil ens trobem una població de muntanya preparada per acollir a de-senes de turistes, excursionistes i escaladors que, aquests dies volen anar fer el cim. Com tots els pobles d’aquestes valls els carrers no estan asfaltats i les destrosses i les esllavissades, per un hivern molt generós amb aigua i neu, han fet desaparèixer trams de la carretera principal que ens duia fins aquí.\nCarreguem l’equipatge a les mules i ens disposem a complir la disciplina que durant 4 dies ens portarà a recórrer les valls d’aquest Parc Nacional, amb l'olor d’aquests animals per davant nostre. Arribem a Aremd (1900 m). Les primeres quatre cases que ens ensenya el petit camí d’entrada, es converteixen en una població important i arraulida al vessant sud mirant cap a la vall del cim del Toubkal. Arribats a la nostra primera Gîte, ens sorprenen els llits parats i l’àmplia terrassa mirant cap a un mantell de cirerers florits i, per damunt, les muntanyes nevades. Un cop fet el cim baixarem 2000 metres de desnivell per venir a dormir aquí, una altra vegada i gaudir d’aquest entorn.\nDesprès de dormir a la grandiosa Gîte de Tizzi Oussen els pobles que tenim en el paisatge es confonen amb el color de les terres del voltant. Uns són grisos, altres vermellosos i entremig petites figures de colors llampants fent les feines del camp o de casa. Per enlloc es veuen cotxes, les carreteres són llunyanes i ens adonem que hem retrocedit un bon grapat d’anys enrere.\nA l’entrada de les poblacions els nens ens venen a buscar i ens reben amb la cantarella de: un bombon, un estylo. Mentrestant les mares carregades amb sacs immensos venen del camp amb menjar per les besties o llenya.\nEl trekking ens ha portat per 4 valls. Patim fred, calor, caminem dins de la boira sentint les crides a la pregària dels poblets propers, travessem rius cabalosos i gaudim de salts d’aigua de més de 60 metres.\nLa incertessa de qualsevol viatge, aquesta vegada, ens ha estat favorable.\nRafa i Lis, Carme i Miguel,\nCarme i Quim


La Xallenge Duaigües triplica el nombre de desfibril·ladors\nActualitzada 14/02/2017 a les 11:08\nPer reforçar la seguretat del miler de participants que espera tenir\n© La prova, que viurà la vuitena edició, es va presentar ahir a la Diputació.\nLa Xallenge David Duaigües, prova emblemàtica de BTT que celebrarà la vuitena edició els dies 12 i 19 de març a Almatret i Seròs, respectivament, reforçarà aquest any la seua aposta per la seguretat dels participants. Des de fa uns tres anys, l’organització, que és a càrrec del Club Ciclista i Excursionista d’Almatret i del CC Seròs, va apostar per instal·lar diversos desfibril·ladors externs automàtics (DEA) al llarg del traçat, i aquest any es veuran triplicats gràcies a l’acord amb una empresa lleidatana del sector. “Fa tres anys vam apostar per aquest servei i ara l’hem volgut reforçar, perquè creiem que la seguretat dels participants és el més important. Esperem no haver d’utilitzar-los, però sempre és millor prevenir que curar”, va destacar Xavier Teixidó, un dels organitzadors.\nEn total, hi haurà uns quinze desfibril·ladors repartits al llarg de tot el recorregut. Una dotzena seran fixos i estaran situats en punts estratègics del traçat, assistits per personal especialitzat o a les zones d’assistència dels Bombers, a més de tres mòbils, dos dels quals els portaran dos ciclistes per accedir a qualsevol punt del circuit i un altre anirà en un vehicle de l’organització, a banda del que hi haurà a l’ambulància medicalitzada situada al punt de sortida.\nL’organització espera superar el miler de participants entre les dos proves, una xifra similar a la dels últims anys i que confirma la consolidació d’una prova no competitiva que va nàixer l’any 2007 només a Almatret, si bé a partir del 2009 es va convertir en la Xallenge Aiguabarreig i el 2010 ja va adquirir el nom actual de David Duaigües, en memòria del bomber que en va ser el fundador i impulsor i que va morir en el tràgic incendi d’Horta de Sant Joan.\nLa primera cita arribarà el 12 de març a Almatret i la segona, el dia 19 del mateix mes a Seròs. En totes dos proves, els participants podran escollir entre dos circuits, un de llarg i exigent, d’entre 40 i 55 quilòmetres i amb 1.000 metres de desnivell, i un altre de més curt i assequible, d’entre 25 i 35 quilòmetres i amb 500 metres de desnivell, dirigit en aquest cas als corredors que s’inicien en aquesta pràctica esportiva.


Inici › LA INTERVENCIÓ\nUn grup d’amics i familiars del Sereno es reuneixen al menjador de casa seva amb la intenció de practicar-li una intervenció.\nMentre esperen que el Sereno arribi a casa no tardaran en sortir els draps bruts de cadascú fins al punt que l’espectador es pregunti qui necessita realment una intervenció.\nI és que ja figura en la Bíblia; “Com pots dir al teu germà: "Deixa'm que et tregui la brossa de l'ull", si tu tens una biga en el teu?”\nI a “La intervenció” de bigues no en falten, ben al contrari.\nDe fet es tracta d’una histriònica exposició d’enormes bigues cadascuna més rovellada.


Programació de la Fira d’Agost de Xàtiva 2021 - Xàtiva Turismo\nL’Ajuntament de Xàtiva ha presentat aquest dijous la programació de la Fira d’Agost 2021. Arran de la situació sanitària, ofereix una variada oferta cultural amb control d’aforament. La programació té en compte tots els sectors de l’art, amb una àmplia oferta d’activitats que inclou concerts, teatre, monòlegs i inclús activitats per a persones amb problemes auditius.\nLes 38 cites s’han programat en tres espais escènics principals: l’Estadi de la Murta (on s’oferiran 7 actuacions), els jardins del Palasiet (amb cinc activitats) i el pati del col·legi Martínez Bellver (que albergarà sis cites). A més a més, també hi haurà cinc esdeveniments esportius, dos concerts de les bandes de música de Xàtiva i set castells de focs artificials.\nEstadi de la Murta\nPati del col·legi Martínez Bellver\nLes entrades per als concerts de pagament es podran adquirir a partir del proper dimecres 21 de juliol, a les 18 hores, a través de les taquilles del Gran Teatre i de la pàgina web www.firaxativa.com, on es podrà consultar també tota la informació de la programació de Fira i es podran reservar les invitacions als esdeveniments gratuïts. D’altra banda, les invitacions de les actuacions gratuïtes es podran recollir a partir del 26 de juliol i fins el 6 d’agost a les taquilles del Gran Teatre, en horari de 18 a 21 hores. A partir del 7 d’agost les invitacions restants es podran adquirir de forma online.\nPROGRAMA FIRA 2021\nProgramació de la Fira d’Agost de Xàtiva 20212021-07-202021-07-20https://xativaturismo.com/wp-content/uploads/2015/12/Logo-lila512.pngXàtiva Turismohttps://xativaturismo.com/wp-content/uploads/2021/07/cartell-fira-agost-xativa.jpg200px200px


Vergés insisteix que Barcelona pot quedar fora de la fase 1 la setmana que ve\nLa consellera de Salut, Alba Vergés, en una imatge recent / ACN\nLa consellera de Salut torna a advertir que l'àrea metropolitana haurà d'anar més lenta en la desescalada i ho proposarà la ministeri\nHo va dir ahir Alba Vergés, aquest matí s’hi ha sumat Antoni Trilla i avui ho ha repetit la consellera: Barcelona té molts números per quedar fora de la fase 1 de la desescalada del confinament pel coronavirus que ha de començar la setmana que ve. La gran mobilitat de persones que hi ha a la capital del país i tota la primera corona metropolitana fa que la conselleria de Salut consideri un risc aplicar-hi el calendari dissenyat per l’Estat, que implica fer la fase 1 a tota la província de Barcelona, des de les fonts del Llobregat –al nord del Berguedà– fins a la plaça Catalunya sense matisos. I té la intenció de defensar aquesta idea en converses amb el ministeri.\nEn una entrevista a TV3, Vergés ha reiterat que “segurament hi haurà diferències” en el desconfinament i ha apuntat que l’àrea de Barcelona no entrarà en fase 1 dilluns que ve, 11 de maig. “Potser no per l’11, però una mica més endavant ens podríem plantejar alguna cosa” ha dit en. La consellera ha explicat que ahir van començar a treballar en la proposta que presentaran al ministeri de Sanitat dimecres, basada en regions sanitàries. Ha afegit que aquesta no implica aïllar només Barcelona ja que ha assegurat que “el que preocupa per Barcelona preocupa per l’àrea metropolitana en general”.\nVergés ha afirmat que el risc de rebrot és “més alt” en zones com l’àrea metropolitana de Barcelona i per això estan estudiant la proposta que faran aquest dimecres a Sanitat. De fet, ha afirmat que ni Barcelona ni les àrees Metropolitana nord ni Metropolitana sud “estan a la zona verda”. Per això, ho analitzaran tot en conjunt, no només les dades sanitàries sinó també de mobilitat i de control de casos, amb “molta prudència”. Si finalment Barcelona no entra en la fase 1 dilluns, la consellera ha indicat que sí que s’hi podrà entrar per anar a treballar “com ja passa ara”.\nLa consellera ha explicat que també s’ha de tenir en compte la capacitat de fer proves finsa les 13.000 diàries i seguir la traçabilitat dels casos. En aquest context, el programa Orfeu preveu augmentar la capacitat de proves per “alliberar” col·lectius, com per exemple el de les residències o dels cossos policials, i que se’n pugui fer més de de l’atenció primària.\nHa afegit però que “no és prioritat” reobrir alguns dels Centres d’Atenció Primària o consultoris locals que es van tancar a l’inici de la crisi sanitària sinó com a primer pas sinó primer decidir què fer i després quins centres cal reobrir. La consellera ha dit però que la idea és que els ciutadans puguin anar als CAP a fer-se la prova “però amb cites prèvies i de forma ordenada”.\nSobre el retard en la posada en marxa del programa Orfeu, ha indicat que quan es va anunciar era perquè es posaven en marxa els tràmits però que les proves van començar aquest dilluns i que ara s’incrementarà el nombre de proves.\nD’altra banda, ha explicat que el sistema de salut català té 545 Unitats de Cures Intensives (UCI) per a covid-19 i unes 250 per a no covid, el que implica un 130% de la capacitat habitual del sistema. L’objectiu és mantenir aquesta capacitat en les properes setmanes, tot i que no tots els llits estiguin plens i preveure què fer en cas de rebrot.\nSobre les crítiques de les residències per la tardança en atendre-les i dotar-les de material, Vergés ha afirmat que van haver-hi entre dos i tres setmanes “amb pujades a tot arreu” i quan es va viure una situació d’emergència “molt clara”. Ha defensat però que es va reorgatnizar tota l’activitat per poder arribar a tot allà on era necessari.\nSobre la gestió que ha fet l’Organització Mundial de la Salut (OMS) de la pandèmia, ha considerat que ha tingut una posició “molt prudent” i ha afirmat que “hauria ajudat més una visió més escalada del que estava passant a Wuhan”. Ha afegit que països com Alemanya “no han fet més proves” que Catalunya, tot i que sí ha reconegut que han sabut controlar més aviat i millor brots.\nTrilla se suma a Vergés i recomana no accelerar la desescalada a Barcelona\nEl cap d'epidemiologia del Clínic creu que l'àrea metropolitana pot trigar més que la resta del país a garantir la detecció de casos de Covid-19 en 48 hores


Periodisme « Kolhosp.com\nMés informació, menys varietat\nISMA MONFORT – CRÒNICA URBANA\nMai havíem tingut tanta informació, però cada vegada és més complicat tenir accés a tot tipus d’informació (la frase no és meva). Deixant de banda teories de la conspiració i silencis mediàtics interessats, hi ha quelcom molt més quotidià i gens sospitós que pot estar dificultant l’accés general a una suficient varietat d’informació: la personalització. Cada nova actualització de l’algoritme de Google ens allunya una mica més de la pluralitat, cada vegada que fem un ‘like’ al Facebook ens tanquem una mica més en el nostre món d’afinitats. No ens hauria d’agradar fer un ‘m’agrada’.\nGairebé la totalitat de serveis que utilitzem a la xarxa estan introduint, des de ja fa temps, mecanismes per a personalitzar els resultats i les informacions que ens mostren. Utilitzen la informació que tenen de nosaltres (dades que normalment nosaltres mateixos hem proporcionat) per a mostrar-nos el que creuen que és més rellevant per a nosaltres. Així, si un usuari molt aficionat al Barça cerca ‘resultat del partit’ al Google, aquest li mostrarà resultats relatius al seu equip i no els del contrari. Que bé, oi? Doncs no, i tinc la sensació que ja n’estem patint les conseqüències.\nEl problema el tenim quan NOMÉS rebem la informació que els robots i els algoritmes d’aquestes companyies creuen que ens interessa. Ens podem estar perdent tot un món que, si bé no ens és afí, pot ser de molt interès per a ajudar-nos a comprendre el món complex en el que vivim. En l’equivalent futbolístic, és un culé veient ‘Punto Pelota’ per saber què diuen els del bàndol contrari. A l’actual xarxa, aquest culé cada vegada està tenint més complicat l’accés a través de cercadors i xarxes socials a aquest tipus de continguts.\nCanviem el futbol per política. L’analista de mitjans del New York Times parlava, fa un parell de setmanes, sobre la possibilitat de que la poca varietat de fonts d’informació estigués complicant les negociacions per desbloquejar el recent tancament del govern dels EUA. Crec que no pot tenir més raó. Recentment m’he trobat amb gent que a una setmana de la cadena humana de l’onze de setembre, no n’havia sentit a parlar enlloc. Veient les reaccions de molts “líders” polítics de casa nostra davant qualsevol conflicte, sospito que alguns d’ells estan alimentant les seves opinions a base del que veuen ‘que es mou’ a les xarxes. Error, les xarxes ja no són neutres (a excepció de Twitter, que és tan -o tan poc- neutre com un vol que sigui).\nSolució: el paquet. Com els diaris de paper, en que un compra totes les seccions i no només les que creu que més l’interessen. A la xarxa això ja no és possible, i cada vegada costarà més. Les webs dels diaris seran unes de les properes en oferir contingut personalitzat, Yahoo ja hi està treballant. Veig en tot plegat un forat al mercat que alguns ja estan intentant omplir. ¿Quan una gran firma periodística d’aquí farà un resum diari de les principals (no les més llegides o més compartides) notícies del dia? Un ‘Top Ten’ igual per a tothom i amb criteri periodístic honest i transparent. Si us plau, algú s’hi anima?\nFotografia: Jason A. Howie\nPosted by Ismael Monfort Vialcanet\nFiled in Isma Monfort - Crònica Urbana ·Etiquetes: Diaris, Facebook, Google, Informació, Internet, Like, Neutralitat, Periodisme, Social Media, Twitter, Xarxa


Palanques ha celebrat Sant Antoni aquest cap de setmana | DiaDia\nInici Els Ports Palanques ha celebrat Sant Antoni aquest cap de setmana\nEls veïns i veïnes de Palanques han celebrat aquest cap de setmana el seu esperat Sant Antoni. La festa, que es va haver de cancel·lar l’any passat i que es va ajornar aquest mes de gener, finalment ha estat celebrada a primers de març amb la màxima normalitat que la situació ha permés.\n“Els actes han succeït tal com estaven planificats, eldijous a la vesprada es van elaborar les coquetes, el divendres es va fer la matança del porc i l’elaboració dels embotits. El dissabte l’esmorzar seguit de l’eixida cap a la muntanya per a recollir totes les rames i troncs necessaris per a construir la barraca. Després dels “arrastres” i del dinar es va fer el bandeig del gall, el sopar de torrada a la plaça i la diablera i encesa de la foguera. La nit va continuar al pavelló amb l’actuació de l’orquestra Triband i la discomòbil Bandalay. El diumenge es va posar el punt final als actes amb una missa en honor a Sant Antoni Abad i un dinar popular al pavelló” relata Lucía Martí, alcaldessa de Palanques.\nEl consistori i els majorals agraeixen la gran assistència que va tenir el Sant Antoni i les ganes i il·lusió amb què tothom va viure la festa.


Apartment in Lari V Lari Itàlia - Ofertes d'hotels amb els MILLORS DESCOMPTES EN LÍNIA\nDissenyat tant per oci com per negoci, Apartment in Lari V està situat idealment a Lari; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Apartment in Lari V asseguren una estada plaentera als seus clients. Les carecterístiques més important de l'hotel inclouen habitació familiar.\nL'ambient de Apartment in Lari V es reflexa en cada habitació. aire condicionat, balcó/terrassa, aparell de televisió, TV satèl•lit/cable, reproductor de DVD/CD són només algunes de les comoditats a la vostra disposició. Piscina exterior, jardí de l'hotel, són llocs ideals per a relaxar-se després d'un llarg dia. Les seves instal.lacions de primera i una situació excelent fan de Apartment in Lari V la base perfecta per a gaudir de la seva estada a Lari.


Tubes Radiadors - MIRSA interiorisme & mobiliari\nFundada al 1992, Tubes és una reconeguda firma dedicada a la producció i distribució de radiadors de bany.\nDes dels seus inicis, la marca s’ha caracteritzat per la seva decidida aposta envers la innovació i l’estètica formal, oferint un producte molt evolutiu i dinàmic. El segell “Made in Italy” és un dels valors afegits de la firma, que garanteix sempre la major qualitat dels seus productes. L’experimentació formal i tecnològica formen part de l’essència de Tubes.\nLa marca treballa amb alguns dels dissenyadors més prestigiosos del món del disseny, dotant els seus productes d’equilibri i bellesa estètica. A MIRSA interiorisme & mobiliari som distribuïdors oficials Tubes. Per a més informació, visiti el nostre Showroom o contacti amb nosaltres.


TORDERA A 6 – 4 MALGRAT | Escacs Tordera\n← Tordera “C” 3,5-0,5 Olot “F”\nPalafrugell 7 – 3 Tordera B →\nTORDERA A 6 – 4 MALGRAT\nHa tornat a engegar, un any més, la Lliga Catalana per Equips. De nou, també, el nostre club hi prn part amb dos equips, enquadrats en la categoria Segona Divisió, grup I l’equip A i a Categoria Preferent de la Terrirorial de Girona l’equip B.\nAquest matí el primer equip començava rebent a casa l’equip veí de Malgrat de Mar. L’alineació estava condicionada a la sensible baixa de l’Eduard, que ha perdut recentment la seva mare (una abraçada sentida de tots plegats, Eduard!).\nEl matx ha començat puntualment a dos quarts de deu, i en el primer tram de joc s’ha observat una enganxosa igualtat en la majoria dels taulers, cosa que feia presagiar força patiment i, sobretot, molta incertesa fins al final. En la nostra preparació del matx valoràvem com a força temible la davantera dels malgratencs, i ens imaginàvem que les plantofades ens vindrien per aquest costat. I no ha estat ben bé així. A mig matí es decretaven les taules al primer tauler entre en Josep i en Jordi Garriga, després d’una partida on hi ha hagut molt de respecte mutu. Gats vells tots dos.\nAl cap de poc era qui escriu que es trobava amb un cop tàctic que li ha passat per alt al rival, i en Joan Martorell també signava les taules.\nAmb l’empat general en Carles, amb les negres, ha doblegat amb autoritat la resistència del rival i ens ha avançat al caseller.\nNo ha passat gaire estona perquè en Fernando, que es retrobava amb el tauler despés d’un parèntesi, deixés clara la seva classe, el seu bon criteri en endu-se un altre punt sencer.\nNo ha pogut, en canvi, en Ferran resistir l’escomesa d’en Pere Garriga amb les blanques, i ha hagut de retre el rei, tornant a posar emoció a l’encontre.\nEn poca estona, però, en Joan anotava mig punt més al tercer tauler, després d’una partida on ha superat en David Solé en gairebé tot, excepte en la resolució.\nDe nou una derrota, al darrer tauler, que defensava en Lluís, ha donat encara esperances als malgratencs, però el bon pols d’en Pau (veterà amb molts galons), d’en Jordi (que ha atacat de manera continuada tota la partida, com a ell li agrada) i d’en Juan José (que de mica en mica ha anat cargolant més i més el contrari fins a deixar-lo sense esma, tot i que al final, amb el resultat ja decidit, han acordat les taules) han acabat posant el 6 a 4 definitiu que ens deixava el punt a casa.\nBon començament, doncs, i ara a esperar els del Comtal, un equip que, de segur, no ensdonarà pas facilitats. En parlarem diumenge vinent.